ਡੈਨ ਰਾਦਰ
ਡੈਨੀਅਲ ਇਰਵਿਨ ਰਾਦਰ ਜੂਨੀਅਰ (ਜਨਮ 31 ਅਕਤੂਬਰ 1931) ਇੱਕ ਅਮਰੀਕੀ ਪੱਤਰਕਾਰ ਅਤੇ ਸੀ ਬੀ ਐਸ ਈਵਿੰਗ ਨਿਊਜ਼ ਦਾ ਸਾਬਕਾ ਖਬਰ ਐਂਕਰ ਹੈ। ਉਹ ਵਰਤਮਾਨ ਸਮੇਂ ਦਿ ਨਿਊਜ ਵਿਦ ਡੈਨ ਰਾਦਰ ਨਾਮਕ ਇੱਕ ਨਿਊਜ਼ਕਾਸਟ ਦਾ ਐਂਕਰ ਹੈ ਅਤੇ ਇਸ ਤੋਂ ਪਹਿਲਾਂ ਟੈਲੀਵਿਜ਼ਨ ਨਿਊਜ਼ ਮੈਗਜ਼ੀਨ ਡੈਨ ਰਾਦਰ ਰਿਪੋਰਟਜ਼ ਦਾ ਪ੍ਰਬੰਧਨ ਸੰਪਾਦਕ ਅਤੇ ਐਂਕਰ ਸੀ। ਉਹ 9 ਮਾਰਚ, 1981 ਤੋਂ ਲੈ ਕੇ 9 ਮਾਰਚ 2005 ਤੱਕ, 24 ਸਾਲਾਂ ਲਈ ਸੀ.ਬੀ.ਐਸ. ਈਵਨਿੰਗ ਨਿਊਜ਼ ਦਾ ਐਂਕਰ ਸੀ। ਉਸਨੇ ਸੀ.ਬੀ.ਐਸ. ਦੇ 60 ਮਿੰਟ ਖਬਰ ਸ਼ੌਅ ਵਿੱਚ ਵੀ ਯੋਗਦਾਨ ਪਾਇਆ। ਰਾਸ਼ਟਰਪਤੀ ਜਾਰਜ ਵਾਕਰ ਬੁਸ਼ ਦੇ ਵਿਅਤਨਾਮ-ਯੁੱਗ ਦੀ ਸੇਵਾ ਬਾਰੇ ਇੱਕ ਖਬਰ ਦੇ ਦੌਰਾਨ ਜਾਅਲੀ ਦਸਤਾਵੇਜ਼ ਪੇਸ਼ ਕਰਨ ਤੋਂ ਬਾਅਦ ਉਹ ਵਿਵਾਦ ਵਿੱਚ ਉਲਝ ਗਿਆ ਅਤੇ 2005 ਵਿੱਚ ਸੀ ਬੀ ਐਸ ਈਵਨਿੰਗ ਨਿਊਜ਼ ਨੂੰ ਛੱਡ ਦਿੱਤਾ। ਐਨ ਬੀ ਸੀ ਨਿਊਜ਼ ਦੇ ਟੌਮ ਬ੍ਰੋਕਲੇ ਅਤੇ ਏ.ਬੀ.ਸੀ ਨਿਊਜ਼ ਦੇ ਪੀਟਰ ਜੈਨਿੰਗਜ਼ ਦੇ ਨਾਲ ਡੈਨ ਰਾਦਰ 1980, 1990 ਅਤੇ 2000 ਦੇ ਦਹਾਕੇ ਦੇ ਸਮੇਂ ਅਮਰੀਕਾ ਦੇ ਵੱਡੇ ਤਿੰਨ ਖ਼ਬਰਾਂ ਦੇ ਇੱਕ ਐਂਕਰ ਵਿੱਚੋਂ ਇੱਕ ਸੀ। ਜਦੋਂ ਤੱਕ ਬ੍ਰੋਕਲੇ ਰਿਟਾਇਰ ਨਹੀਂ ਹੋਇਆ, ਜੇਨਿੰਗਸ ਦੀ ਮੌਤ ਹੋ ਗਈ ਅਤੇ ਰਾਦਰ ਨੂੰ ਇੱਕ ਸਾਲ ਦੇ ਅੰਦਰ-ਅੰਦਰ ਬਾਹਰ ਕੱਢ ਦਿੱਤਾ ਗਿਆ, ਇਨ੍ਹਾਂ ਤਿੰਨ੍ਹਾਂ ਨੇ 20 ਤੋਂ ਵੱਧ ਸਾਲਾਂ ਲਈ ਆਪਣੇ ਨੈੱਟਵਰਕ ਦੇ ਫਲੈਗਸ਼ਿਪ ਦੀਆਂ ਰਾਤ ਦੀਆਂ ਨਿਊਜ਼ ਪ੍ਰੋਗਰਾਮਾਂ ਦੀ ਮੇਜ਼ਬਾਨੀ ਕੀਤੀ। ਸੀ ਬੀ ਐਸ ਤੋਂ ਬਾਹਰ ਕੀਤੇ ਜਾਣ ਤੋਂ ਬਾਅਦ ਉਸ ਨੇ 70 ਮਿਲੀਅਨ ਡਾਲਰ ਦਾ ਮੁਕੱਦਮਾ ਦਾਇਰ ਕੀਤਾ, ਜਿਸ ਨੂੰ ਜੱਜ ਨੇ ਨਕਾਰ ਦਿੱਤਾ ਸੀ।